section_heading: Energetsko značenje
paragraph_text: Fotonaponski solarni moduli danju apsorbiraju Sunčevu svjetlosnu energiju, pretvarajući je u električnu i predajući je u distributivnu naponsku mrežu. Očekuje se da će čitav sustav godišnje proizvoditi oko 46.500 kWh, čime postaje malena elektrana. Energetsko značenje je samo simbolično, jer se energija uložena u proizvodnju modula i cjelokupne instalacije ne može isplatiti tijekom životnog vijeka instalacije. Svejedno, instalacija se isplaćuje na specifičan način, privlačeći velik broj turista u grad.